Diari Oficial de la Generalitat Valenciana


Sumari del DOGV 8287, del 04-05-2018 (2018/3564)

RESOLUCIÓ de 27 d'octubre de 2017, de la Direcció General d'Indústria i Energia, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció per a la renovació del mòdul 1 i ampliació del mòdul 2, del sistema de 20 kV de la subestació transformadora ST Carlet (132/20 kV), sítia al municipi de Carlet. Expedient ATASCT/2015/886/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3564


Data del document
:   27-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Carlet

RESOLUCIÓ de 27 d'octubre de 2017, de la Direcció General d'Indústria i Energia, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció per a la renovació del mòdul 1 i ampliació del mòdul 2, del sistema de 20 kV de la subestació transformadora ST Carlet (132/20 kV), sítia al municipi de Carlet. Expedient ATASCT/2015/886/46. [2018/3564]  
  
  
Antecedents de fet  
Amb data 23 de novembre de 2015, Iberdrola Distribución Eléctrica, SA Unipersonal, a través de representant degudament acreditat, va presentar davant del Servei Territorial d'Indústria i Energia de València, imprés normalitzat en què sol·licita:  
- Autorització administrativa prèvia per a la renovació del Mòdul 1 i ampliació del Mòdul 2, del sistema de 20 kV de la subestació transformadora ST Carlet (132/20 kV), sítia al municipi de Carlet.  
- Autorització administrativa de construcció per a la instal·lació a construir (anteriorment denominada aprovació del projecte tècnic).  
Junt amb l'escrit de presentació d'aquestes peticions s'acompanya la documentació següent:  
Projecte tècnic per a l'execució de les esmentades instal·lacions, firmat per persona tècnica titulada competent, acompanyat de declaració responsable d'aquesta, de data 20 de novembre de 2015.  
Separata tècnica, per a l'obtenció dels condicionats tècnics de l'Ajuntament de Carlet.  
Posteriorment, el 20 de juliol de 2016, després de l'oportú requeriment, Iberdrola Distribución Eléctrica, SA Unipersonal, va presentar còpia de l'informe de data 8 de juliol de 2016 (Ref.: 89/8182-FGZ), de la Subdirecció General d'Avaluació Ambiental, en què es conclou el no sotmetiment del projecte presentat a avaluació d'impacte ambiental, d'acord amb la normativa estatal i autonòmica vigent en la matèria.  
  
El procediment administratiu corresponent a aquesta sol·licitud ha sigut tramitat amb l'expedient de referència ATASCT/2015/886/46, incoat a aquest efecte pel Servei Territorial d'Indústria i Energia de València.  
Les instal·lacions de distribució d'energia elèctrica per a les quals se sol·licita autorització per a la substitució de les actuals cel·les de 20 kV, se situen en el terme municipal de Carlet (València), concretament en l'interior de la subestació transformadora existent ST Carlet, titularitat d'Iberdrola Distribución Eléctrica, SA Unipersonal.  
Consten com a antecedents les següents autoritzacions d'explotació:  
  
- Autorització de posada en servei de data 10 de març de 1983 del director d'Indústria (de la instal·lació autoritzada per la Conselleria d'Indústria el 17 d'abril de 1982 amb número d'expedient 11265/81).  
- Acta de posada en servei de data 9 de desembre de 2003 del Servei Territorial d'Indústria (Unitat d'Energia) (expedient ATASCT/2002/105/46).  
Pel que la subestació actualment té la següent configuració autoritzada:  
- Sistema de 132 kV:  
Dos (2) posicions de línia.  
Dos (2) posicions de transformador T-1, T-2 (només seccionador).  
Una (1) posició per a l'enllaç de barres.  
Sistema de 20 kV:  
Setze (16) posicions de línia.  
Dos (2) posicions de transformador.  
Una (1) posició de mesura.  
Dos (2) posicions de bateria de condensadors.  
Una (1) posició de partició/acoblament de barres.  
Dos (2) posicions de serveis auxiliars.  
Equips:  
Dos (2) transformadors de potència, un de 40 MVA i un altre de 20 MVA a 132/20 kV amb les seues corresponents reactàncies de posada a terra, 500 A, 30 s, zig-zag.  
Un (1) transformador de serveis auxiliars de 100 kVA.  
Dos (2) bateries de condensadors, una de 7,2 Mvar i una de 5,4 Mvar, 20 kV.  
En data la present, Iberdrola Distribución Eléctrica, SA Unipersonal, es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Energia, Turisme i Agenda Digital, https://sedeaplicaciones.minetur.gob.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini reglamentari en el Diari Oficial de la Generalitat Valenciana, del 25 d'abril de 2017 (DOGV 026).  
  
D'acord amb la documentació que hi ha en l'expedient, no han sigut presentades al·legacions.  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta, amb el resultat que, en síntesi, es detalla:  
Ajuntament de Carlet. Hi ha en l'expedient notificació d'aqueix ajuntament, en la qual es transcriu la Resolució d'Alcaldia núm. 2017/0659, de data 22.03.2017, per la qual s'aprova l'informe transcrit i en conseqüència es presta conformitat a la sol·licitud presentada.  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, ve determinada pel compromís de millora de les condicions de seguretat d'operació d'Iberdrola Distribución Eléctrica, SAU, en les seues instal·lacions.  
Ha de considerar-se que la modificació sol·licitada no genera incidències negatives en el Sistema, ja que es tracta una renovació i ampliació, duta a terme en el parc de distribució, existent i en servei, de la ST Carlet.  
Consta en l'expedient informe favorable del Servei Territorial d'Indústria i Energia i proposta de resolució de la Subdirecció General d'Energia i Mines adscrita a aquest departament.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 38.2 de la Llei 24 2013/, de 26 de desembre, la instal·lació elèctrica objecte de sol·licitud constitueix part de la xarxa de distribució elèctrica.  
D'acord amb el que disposa l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.  
  
D'acord amb els articles 39 i 53 de la Llei 24 2013/, de 26 de desembre, del sector elèctric, i els articles 7.1.a i b del Decret 88/2005, de 29 d'abril, la construcció, inclosa la seua modificació d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (anteriorment aprovació del projecte d'execució).  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental, per no produir efectes adversos significatius sobre el medi ambient.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, per estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i aprovació del projecte d'execució, incloses les modificacions, és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
  
D'acord amb l'apartat 2.A de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en aquest cas, el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial decret 3275/1982, de 12 de novembre i disposicions que el despleguen i modifiquen, i haguera sigut presentat davant de l'Administració pública competent abans de la data de compliment obligatori indicada en la disposició transitòria primera del mencionat reial decret, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia per a la substitució de les actuals cel·les de 20 kV del Mòdul 1 per cel·les compactes d'aïllament i tall en SF6, substitució de l'actual transformador de serveis auxiliars, i ampliació d'una cel·la de 20 kV del Mòdul 2, en les instal·lacions de distribució d'energia elèctrica de la subestació transformadora de 132/20 kV, denominada ST Carlet, en el terme municipal de Carlet, titularitat d'Iberdrola Distribución Eléctrica, SA Unipersonal, amb les següents característiques principals que s'indiquen a continuació:  
  
Desmuntatge en el sistema de 20 kV de:  
Huit (8) posicions de línia.  
Una (1) posició de transformador.  
Una (1) posicions de mesura.  
Una (1) posició de bateria de condensadors.  
Una (1) posició de partició/acoblament de barres.  
Una (1) posició de serveis auxiliars.  
Un (1) transformador de serveis auxiliars de 24 kV, 100 kVA i 22/0,4-0,22 kV, ubicat en l'interior.  
Instal·lació en el sistema de 20 kV (Mòdul 1) de:  
Set (7) posicions de línia.  
Una (1) posició de transformador.  
Una (1) posició de mesura.  
Una (1) posició de bateria de condensadors.  
Una (1) posició de partició de barres.  
Una (1) posició de serveis auxiliars.  
Un (1) transformador de serveis auxiliars de 24 kV, 250 kVA i 24/0,22-0,38 kV, ubicat en l'exterior.  
Instal·lació en el sistema de 20 kV (Mòdul 2) de:  
Una (1) posició de mesura i unió de barres (recuperada de les cel·les desinstal·lades adaptada a posició de mesura i unió de barres).  
La posició d'unió de barres mencionada conformen en conjunt amb la posició de partició, una única posició amb interruptor.  
Les cel·les s'instal·laran en l'interior de l'edifici existent.  
El pressupost total del projecte de la instal·lació objecte de la present autorització és de tres-cents noranta-cinc mil nou-cents setanta-quatre euros (395.974,00 ?).  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
El titular de la present autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, Iberdrola Distribución Eléctrica, SA Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció de la instal·lació autoritzada en el punt primer d'aquesta resolució, segons el projecte tècnic d'execució presentat, redactat per persona tècnica titulada competent, acompanyat de declaració responsable d'aquesta, de data 8 d'octubre de 2015, i habilitar Iberdrola Distribución Eléctrica, SA Unipersonal per a la construcció de la instal·lació interessada complint els requisits tècnics exigibles i d'acord amb les condicions següents:  
  
La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
  
La instal·lació a executar complirà allò que s'ha establit en Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries, tenint en compte el que disposa la disposició transitòria primera i segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
El termini d'execució de la instal·lació serà de dotze (12) mesos des de l'endemà de la notificació. No obstant això, amb anterioritat a la seua finalització, podrà sol·licitar-se una ampliació concreta del termini per mitjà de sol·licitud motivada davant d'aquest òrgan directiu, i acompanyar a aquest efecte la documentació justificativa de la demora i del cronograma de treballs previstos per al nou termini sol·licitat, sense perjudici del que disposa la disposició transitòria segona del Reial decret 337/2014, de 9 de maig.  
El titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
Així mateix, el titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució.  
Aquesta direcció general, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades.  
  
Tercer  
Ordenar:  
La publicació de la present resolució en el Diari Oficial de la Generalitat Valenciana.  
La notificació de la present resolució a Iberdrola Distribución Eléctrica, SA Unipersonal, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 d'octubre de 2017.- El director general d'Indústria i Energia: Diego Maciá Anton.